|  |  |
| --- | --- |
| **HONVÉDELMI MINISZTÉRIUM**  **VÉDELEMGAZDASÁGI HIVATAL** |  |
| Nyt. szám: BI/943-15/2016 |  |

KIEGÉSZÍTŐ KÖZBESZERZÉSI DOKUMENTUM

A

*„Korszerű harctéri energetikai megoldások – smart energy – kutatás fejlesztési feladat végrehajtása I. fázis”*

TÁRGYÚ KÖZBESZERZÉSI ELJÁRÁSHOZ

Beszerzés azonosító: 6-110/LK/KBT/BI/943/2016

**TARTALOMJEGYZÉK**

[ÁLTALÁNOS RENDELKEZÉSEK 3](#_Toc467155907)

[A KÖZBESZERZÉSI ELJÁRÁS RENDJÉRE VONATKOZÓ ÁLTALÁNOS KÖVETELMÉNYEK ÉS INFORMÁCIÓK AZ AJÁNLATTEVŐK RÉSZÉRE 3](#_Toc467155908)

[1. A KKD teljessége és pontossága 3](#_Toc467155909)

[2. Az ajánlat költségei 4](#_Toc467155910)

[3. A közbeszerzési eljárás nyelve: 4](#_Toc467155911)

[4. Közös ajánlattétel 4](#_Toc467155912)

[5. Az ajánlatok kidolgozásának feltételei 5](#_Toc467155913)

[6. Üzleti titok 6](#_Toc467155914)

[7. Kiegészítő tájékoztatás 6](#_Toc467155915)

[8. Az ajánlat módosítása, visszavonása 7](#_Toc467155916)

[9. Az ajánlatok benyújtása 7](#_Toc467155917)

[10. Az ajánlatokkal kapcsolatos hiánypótlás és felvilágosítás kérése 7](#_Toc467155918)

[11. További információk 8](#_Toc467155919)

[12. Az ajánlat részeként benyújtandó igazolások, nyilatkozatok jegyzéke 9](#_Toc467155920)

# ÁLTALÁNOS RENDELKEZÉSEK

Az ajánlatkérőnek jelen kiegészítő közbeszerzési dokumentum (a továbbiakban KKD) kiadásával az a célja, hogy a versenysemlegesség lehető legteljesebb biztosításával minden ajánlattevőnek lehetővé tegye a sikeres ajánlattételt. Ezen cél elérése érdekében a jelen KKD – megfelelően csoportosítva, akár ismételve is – tartalmazza azokat az adatokat és tényeket, melyek elősegíthetik a sikeres ajánlattételt.

Jelen KKD a …………….. nyt. számon megküldött Ajánlattételi felhívás alapján készült.

Az ajánlattételi felhívásban nem szabályozott kérdésekben jelen KKD rendelkezései az irányadóak és kötelezőek az ajánlat összeállítására és benyújtására vonatkozóan.

A közbeszerzési dokumentumokat a 2015. évi CXLIII. törvény (a továbbiakban: Kbt.) 57. § (2) bekezdése alapján ajánlatonként legalább egy ajánlattevőnek vagy az ajánlatban megnevezett alvállalkozónak elektronikus úton el kell érnie. Ennek igazolására az érdeklődő gazdasági szereplő a közzétett közbeszerzési dokumentumok megtekintését követően, az ajánlattételi határidő lejártát megelőzően a [beszerzes@hm.gov.hu](mailto:beszerzes@hm.gov.hu) e-mail címre megküldendő levelével tájékoztassa az Ajánlatkérőt az alábbiakról:

* az eljárás tárgya,
* érdeklődő gazdasági szereplő pontos neve, telephelye, levelezési címe, telefon és fax száma és adószáma,
* az ügyvezető neve,
* kapcsolattartó személy neve, elérhetősége (telefax szám, telefonszám, e-mail cím).

## A KÖZBESZERZÉSI ELJÁRÁS RENDJÉRE VONATKOZÓ ÁLTALÁNOS KÖVETELMÉNYEK ÉS INFORMÁCIÓK AZ AJÁNLATTEVŐK RÉSZÉRE

### A KKD teljessége és pontossága

A gazdasági szereplő, ajánlattevő felelős azért, hogy ellenőrizze a KKD teljes átvételét.

Ajánlatkérő semmilyen kifogást sem fogad el, amelynek indoka az, hogy a gazdasági szereplő, ajánlattevő elmulasztotta a KKD valamely részének átvételét. A gazdasági szereplőnek, ajánlattevőnek saját műszaki kompetenciája alapján kötelessége megbizonyosodni ajánlatának benyújtásáig arról, hogy a megvalósítandó feladatokhoz szükséges minden információ rendelkezésére áll, és ajánlatának elfogadása esetén képes a feladat teljes körű megvalósítására a megkötött szerződésben szereplő feltételek mellett. Ajánlattevő ajánlatának beadásával egyben elismeri, hogy minden – a megvalósításhoz szükséges – információ rendelkezésére állt, a KKD-t szakmai kompetenciája birtokában megvizsgálta és a benne megfogalmazott feladatokat megvalósításra alkalmasnak találta.

Minden, ajánlattevő által írásban nem észrevételezett, a KKD-ban esetlegesen előforduló pontatlanságból, vagy annak hibája miatt felmerülő műszaki szükségességből adódó szükséges feladat elvégzésének költsége ajánlattevőt terheli, e többletköltségei ajánlatkérő által történő megtérítésére nem tarthat igényt. Kivételt képeznek ez alól ajánlatkérő által írásban elrendelt, vagy egyértelműen ajánlatkérő részéről a szerződéskötést követően elkövetett hibákból, illetve vis maiorból adódó többletköltségek, továbbá a Kbt. meghatározott esetek körében felmerült esetleges költségek. Ajánlatkérő azonban felhívja az ajánlattevők figyelmét, hogy ezen esetekben is a Kbt.-ben foglaltak szerint kell eljárni.

### Az ajánlat költségei

Az ajánlat elkészítésével és benyújtásával kapcsolatos összes költséget az ajánlattevőnek kell viselnie. Az ajánlattevőnek nincs joga semmilyen, a KKD-ban kifejezetten megadott jogcímen kívül, egyéb – így különösen anyagi – igény érvényesítésére. A közbeszerzési eljárás eredményes, vagy eredménytelen befejezésétől függetlenül az ajánlatkérővel szemben ezen költségekkel kapcsolatban semmilyen követelésnek nincs helye, kivéve a Kbt. 177. § (2) szakaszban foglalt esetet.

Az ajánlatkérő kifejezetten nyilatkozik, hogy az ajánlatok elkészítésével kapcsolatosan sem a nyertes ajánlattevőnek, sem más ajánlattevőknek semmiféle – esetleges jövőbeni – térítésre nem kötelezhető, kivéve a Kbt. 177. § (2) szakaszban foglalt esetet.

Az ajánlatkérő a benyújtott ajánlatokat nem szolgáltatja vissza sem egészben, sem részeiben, azokat nem bontja meg, az iratokat a Kbt. 46. § (2) bekezdése szerint kezeli.

### A közbeszerzési eljárás nyelve:

A közbeszerzési eljárás nyelve magyar. Ennek megfelelően az ajánlatot magyar nyelven kell benyújtani, az eljárás során mindennemű levelezés és dokumentált szóbeli kapcsolattartás magyar nyelven történik. A joghatás kiváltására csak a magyar nyelvű nyilatkozatok, okiratok alkalmasak.

Amennyiben bármely az ajánlathoz csatolt igazolás, okirat, nyilatkozat, stb. nem magyar nyelven került kiállításra, abban az esetben az idegen nyelvű dokumentumok benyújtása mellett a Kbt. 47. § (2) bekezdése alapján csatolni kell ezen irat ajánlattevő általi felelős fordítását. Ajánlatkérő a „felelős” fordítás alatt azt érti, hogy az adott fordítást ajánlattevő készítette és cégszerű aláírással hitelesítette, annak tartalmáért az ajánlattevő felelős.

Az eljárás és az értékelés során minden esetben a magyar nyelvű dokumentumokban foglaltak az irányadóak.

### Közös ajánlattétel

A Kbt. 35.§ (1) bekezdés alapján több gazdasági szereplő közösen is tehet ajánlatot.

Közös ajánlattétel esetén a Kbt. 35. § (2) bekezdése alapján közös ajánlattevők kötelesek maguk közül egy, a közbeszerzési eljárásban a közös ajánlattevők nevében eljárni jogosult képviselőt megjelölni.

Ajánlatkérő felhívja közös ajánlattevők figyelmét, hogy a Kbt. 35. § (3) bekezdés szerint minden nyilatkozatnak tartalmaznia kell a közös ajánlattevők megjelölését, valamint, hogy a Kbt. 35. § (7) bekezdése alapján az ajánlattételi határidő lejárta után a közös ajánlatot benyújtó gazdasági szereplők személyében változás nem következhet be.

Közös ajánlattétel esetén elegendő, ha az ajánlattevők egyike veszi át a KKD-t.

Közös ajánlattétel esetén a nyertes közös ajánlattevőknek együttes és egyetemleges felelősséget kell vállalniuk a szerződés teljesítéséért. Amennyiben közös ajánlattételre kerül sor, akkor ajánlattevők kötelesek becsatolni egymás közötti megállapodásuk másolati példányát, amely legalább a következőket tartalmazza:

* Az ajánlat tárgyát;
* A közös ajánlattevők megnevezést és a közös ajánlattevők tagjait (cégnév, székhely);
* A közös ajánlattevők vezető tagjának megjelölését;
* A közös ajánlattevők képviseletére jogosult megnevezését, valamint a részére adott meghatalmazást;
* A közös ajánlattevők egyetemleges felelősségvállalását a szerződéses kötelezettségek teljesítésére amennyiben, mint nyertes közös ajánlattevők kiválasztásra kerülnek;
* Közös ajánlattevő tagjai között, a közbeszerzési eljárással kapcsolatos hatáskörök bemutatását;
* A szerződés teljesítése vonatkozásában a közös ajánlattevők közötti feladatok megosztásának ismertetését.

A közös ajánlattevők megállapodásának az alábbi követelményeket is ki kell elégítenie:

* Felfüggesztő (hatályba léptető), illetve bontó feltétel nélküli;
* A szerződés hatálya beálltának vagy megszűntének valamely időponthoz kötése nélküli, továbbá;
* Harmadik személy beleegyezéséhez, illetve hatóság jóváhagyásához való kötése nélküli a közös ajánlattevők valamennyi tagjának az aláírásával hatályba kell lépnie.

A Kbt. 99. § (2) bekezdés alapján a hirdetmény nélküli tárgyalásos eljárásban kizárólag az ajánlattételre felhívott gazdasági szereplő tehet ajánlatot. Az ajánlattételre felhívott gazdasági szereplők közösen nem tehetnek ajánlatot, nincs azonban akadálya annak, hogy valamely ajánlattételre felhívott gazdasági szereplő olyan gazdasági szereplővel tegyen közös ajánlatot, amelynek ajánlatkérő nem küldött ajánlattételi felhívást.

### Az ajánlatok kidolgozásának feltételei

Az ajánlattevőknek az eljárás során egy írásos ajánlatot kell elkészíteniük, a Kbt. 112. § (1) bekezdés b) pont alkalmazásával a 115. § (1) bekezdés szerinti hirdetmény nélküli nemzeti tárgyalásos közbeszerzési eljárásra vonatkozó előírásaival összhangban.

Az ajánlatot A4 formátumú lapokon, egy kötetben összeállítva, 1 példányban, roncsolás mentesen nem bontható kötésben kell benyújtani.

Az ajánlatot a papír alapú példánnyal megegyező 2 példány elektronikus (jelszó nélkül olvasható, de nem módosítható például pdf. file) feliratozott adathordozón (például CD) is be kell nyújtani. Amennyiben eltérés van a papír alapú ajánlat és az elektronikus adathordozón benyújtott ajánlat között, ajánlatkérő a papír alapút tekinti mérvadónak.

A lapokat folyamatosan, (valamennyi információt tartalmazó oldalt) sorszámmal kell ellátni, az ajánlatot javítások és beszúrások nélkül kell elkészíteni. Az A/4 méretnél nagyobb formátumú lapokat a műszaki rajz előírásai szerint A/4 méretűre kell hajtogatni és az ajánlathoz mellékletként kell csatolni.

Az ajánlatot zárt borítékban kell benyújtani. A borítékot az ajánlattevő részéről aláírásra jogosult személy aláírásával és cégbélyegzőjével hitelesítve kell lezárni, és az alábbi feliratot kell feltüntetni rajta:

Ajánlat az *„Korszerű harctéri energetikai megoldások – smart energy – kutatás fejlesztési feladat végrehajtása I. fázis” tárgyú, ………………beszerzés azonosító számú közbeszerzési eljárásban; „CSAK BIZOTTSÁGILAG BONTHATÓ”.*

A beszerzés azonosítót az ajánlaton és valamennyi – az eljáráshoz tartozó – dokumentumon fel kell tüntetni.

Az ajánlatot valamennyi, információt tartalmazó oldalszámot is feltüntető tartalomjegyzékkel kell ellátni.

Az ajánlat elején a KKD 1. számú mellékletét képező felolvasólapot kell elhelyezni, ami tartalmazza a Kbt. 68. § (4) bekezdése szerinti összes adatot.

Az ajánlathoz csatolni kell az eljárást megindító felhívásban, a KKD-ban, valamint a Kbt-ben meghatározott dokumentumokat, nyilatkozatokat, igazolásokat.

A KKD-ban szereplő nyilatkozatminták a Kbt. 57. § (1) bekezdés b) pontja alapján ajánlott minták. Az ajánlott minták használata nem kötelező, de ajánlott.

Az ajánlattevő által benyújtott minden saját nyilatkozatot, valamint az ajánlat teljes anyagának minden tartalommal bíró oldalát az ajánlattevő részéről aláírásra jogosult személy aláírásával hitelesíteni kell.

A Kbt. 47. § (2) bekezdése alapján a papír alapú ajánlati példányban szereplő dokumentumok egyszerű másolatban is benyújthatók. Az ajánlatkérő előírja az olyan nyilatkozat eredeti vagy hiteles másolatban történő benyújtását, amely közvetlenül valamely követelés érvényesítésének alapjául szolgál, pl. garanciavállaló nyilatkozat vagy kezességvállalásról szóló nyilatkozat. Az ajánlat papír alapú példányának a Kbt. 66. § (2) bekezdése szerinti nyilatkozat eredeti aláírt példányát kell tartalmaznia.

### Üzleti titok

A Kbt. 44. § (1) bekezdésében foglaltak alapján az ajánlattevő az ajánlatban, hiánypótlásban, valamint a 72. § szerinti indokolásban elkülönített módon elhelyezett, üzleti titkot [Polgári Törvénykönyvről szóló 2013. évi V. törvény (a továbbiakban: Ptk.) 2:47. § bekezdése] tartalmazó iratok nyilvánosságra hozatalát megtilthatja.

Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.

Az üzleti titkot tartalmazó adatok nem tartalmazhatnak a Kbt. 44. § (2)-(3) bekezdés szerinti elemeket.

Abban az esetben, ha ajánlattevő üzleti titokra hivatkozással az ajánlat valamely részének nyilvánosságra hozatalát megtiltja, akkor ajánlatához nyilatkozatot szükséges csatolnia tekintetben, hogy az üzleti titkot tartalmazó iratok az ajánlat melyik oldalától kezdődődően és melyik oldaláig bezárólag kerültek csatolásra.

### Kiegészítő tájékoztatás

Amennyiben a gazdasági szereplő részére a KKD-ban, valamint az eljárást megindító felhívásban foglaltak nem egyértelműek, nem világosak, írásban kérhet az ajánlatkérőtől kiegészítő tájékoztatást.

A kiegészítő tájékoztatással kapcsolatban ajánlatkérő rögzíteni kívánja az alábbiakat:

Bármely gazdasági szereplő, aki az adott közbeszerzési eljárásban ajánlattevő lehet – a Kbt. 56. §-ában foglaltaknak megfelelően – a megfelelő ajánlattétel érdekében az eljárást megindító felhívásban, valamint a KKD-ban foglaltakkal kapcsolatban írásban kiegészítő (értelmező) tájékoztatást kérhet az ajánlatkérőtől. A kiegészítő tájékoztatást a kérés beérkezését követően ésszerű határidőn belül az ajánlatkérő megadja a Kbt. 56. § (2) bekezdésben foglaltak figyelembevételével.

Az Ajánlatkérő – amennyiben úgy ítéli meg, hogy a későn érkezett kérdés megválaszolása a megfelelő ajánlattételhez szükséges és a válaszadáshoz nem áll megfelelő idő rendelkezésre – akkor élhet a Kbt. 114. § (6) bekezdésben foglaltak szerint az ajánlattételi határidő meghosszabbításának lehetőségével. A gazdasági szereplő kizárólagos felelőssége, hogy a kiegészítő tájékoztatásra vonatkozó kérelmek idejében megérkezzenek fax vagy kézbesítő útján az ajánlatkérő címére.

A válaszokat (kiegészítő tájékoztatást) ajánlatkérő megküldi az eljárásban résztvevő ajánlattevőknek illetve a [**http://honvedelmibeszerzes.kormany.hu**](http://honvedelmibeszerzes.kormany.hu/2011-evi-cviii-torveny) weboldalon teszi közzé.

A kiegészítő tájékoztatással kapcsolatban, egyebekben a Kbt. 56. §-ban és a Kbt. 114. § (6) bekezdésben foglalt rendelkezések az irányadóak.

Ajánlattevő a kiegészítő tájékoztatás iránti kérelemben foglalt kérdéseit a kiegészítő tájékoztatás iránti kérelem előterjesztésével egyidejűleg, a kiegészítő tájékoztatás rugalmas nyújtása érdekében szíveskedjen elektronikus úton a [beszerzes@hm.gov.hu](mailto:%20beszerzes@hm.gov.hu%20) e-mail címre (*word formátumban is*) egyaránt eljuttatni.

### Az ajánlat módosítása, visszavonása

A Kbt. 55. § (7) bekezdése szerint ajánlattevő az ajánlattételi határidő lejártáig új ajánlat benyújtásával módosíthatja ajánlatát. Ebben az esetben az elsőként benyújtott ajánlatot visszavontnak tekinti ajánlatkérő.

A Kbt. 53. § (8) bekezdése szerint ajánlattevő az ajánlati kötöttség beálltáig visszavonhatja ajánlatát.

### Az ajánlatok benyújtása

Az ajánlatokat az Ajánlattételi felhívás 14. pontjában szereplő határidőre és címre kell benyújtani.

### Az ajánlatokkal kapcsolatos hiánypótlás és felvilágosítás kérése

Az ajánlatok elbírálása során az ajánlatkérő írásban és a többi ajánlattevő egyidejű értesítése mellett, határidő megadásával hiánypótlást és felvilágosítást kérhet az ajánlattevőtől a Kbt. 71. §-a alapján.

Ajánlatkérő a hiánypótlás, valamint a felvilágosítás benyújtásának lehetőségét a Kbt. 71. §-a szerint biztosítja azzal, hogy a Kbt. 71. § (6) bekezdése szerinti korlátozást nem alkalmazza új gazdasági szereplők bevonása esetén.

### További információk

1. Ajánlatkérő az eljárás eredményéről, az eljárás eredménytelenségéről, az ajánlattevő kizárásáról, a szerződés teljesítésére való alkalmatlanságának megállapításáról, ajánlatának a Kbt. 73. § szerinti egyéb okból történő érvénytelenné nyilvánításáról, valamint ezek részletes indokáról az erről hozott döntést követően a lehető leghamarabb, de legkésőbb három munkanapon belül írásban tájékoztatja ajánlattevőt.
2. A közbeszerzési eljárás eredményéről szóló Összegezést az ajánlatkérő a Kbt. vonatkozó rendelkezései szerint valamennyi ajánlattevő részére egyidejűleg fogja megküldeni.
3. Az ajánlatkérő és a nyertes ajánlattevő között a szerződés az ajánlati felhívás, a kiegészítő közbeszerzési dokumentumok és a nyertesként kihirdetett ajánlat feltételei szerint jön létre. Ajánlatkérő tájékoztatja ajánlattevőket, hogy a szerződés megkötésére a mindenkor hatályos jogszabályoknak és a támogatási szerződésben foglaltaknak megfelelően kerül sor.
4. A KKD mellékletét képező vállalkozási szerződés tervezetet az ajánlathoz nem kell csatolni. Ajánlattevőnek arra vonatkozóan kell nyilatkoznia, hogy a vállalkozási szerződést változtatás nélkül elfogadja.
5. Amennyiben ajánlattevő már az ajánlatában csatol olyan dokumentumokat, amelyeket kizárólag a Kbt. 69. § (4) bekezdése szerinti felkérésre kell csatolni, ajánlatkérő ezen dokumentumokat a Kbt. 69. § (2) bekezdés szerinti vizsgálat során nem vizsgálja.

A Kbt. 69. § (4) bekezdése szerinti felkérés esetén az ajánlatban már benyújtott dokumentumok újbóli benyújtása nem szükséges, azonban ajánlattevőnek hivatkoznia kell, hogy az ajánlatában a kért dokumentumot már benyújtotta, illetetve arra, hogy az hol található.

1. Azon szervezetek, amelyektől ajánlattevő tájékoztatást kaphat a Kbt. 73. § (4) bekezdése szerinti azon környezetvédelmi, szociális és munkajogi követelményekről, amelyeknek a teljesítés során meg kell felelni:

Munkavédelmi és foglalkoztatási szakterület:

Nemzetgazdasági Minisztérium   
Munkafelügyeleti Főosztály  
Foglalkoztatás-felügyeleti Főosztály  
Postacím: 1369 Budapest, Pf.: 481.

Telefon: (06 1) (1) 896-3002  
Fax: (06 1) 795-0884

Valamint a fővárosi és megyei kormányhivatalok munkavédelmi és munkaügyi szakigazgatási szervei

Adózás:

Nemzeti Adó- és Vámhivatal Központi Hivatal

cím: 1054 Budapest, Széchenyi u. 2.

Telefon: +36-1-428-5100

Fax: +36-1-428-5382.

Kék szám (mobilhálózatból is hívható): 06-40/42-42-42

Környezetvédelem:

Országos Környezetvédelmi, Természetvédelmi és Vízügyi Főfelügyelőség

1016 Budapest, Mészáros u. 58/a.

1539 Budapest, Pf. 675.

Tel.: 1/2249-100

Fax: 1/2249-262

Honlap: www.orszagoszoldhatosag.gov.hu

Egészségvédelem:

Országos Tisztifőorvosi Hivatal

Cím: 1097 Budapest, Gyáli út 2-6.

Levelezési cím: 1437 Budapest, Pf. 839.

Központi telefonszám: 06-1-476-1100

Központi faxszám: 06-1-476-1390

Fogyatékossággal élők esélyegyenlősége:

Emberi Erőforrások Minisztériuma, Társadalmi Felzárkózásért Felelős Államtitkárság

Székhely: 1054 Budapest, Báthory u. 10.

Telefonszám: 06-1-795-54-78

e-mail:tarsadalmifelzarkozas@emmi.gov.hu

### Az ajánlat részeként benyújtandó igazolások, nyilatkozatok jegyzéke

* Felolvasólap – *KKD 1. sz. melléklet;*
* Tartalomjegyzék;
* Nyilatkozat az Ajánlattételi felhívás 12. pontja szerinti kizáró okokról – *KKD 4. sz. melléklet 1., 3. sz. minta;*
* Nyilatkozat az Ajánlattételi felhívás 13. pontja szerinti, P1) Pénzügyi-gazdasági alkalmasságról – *KKD 4. sz. melléklet 4. sz. minta;*
* Nyilatkozat az Ajánlattételi felhívás 13. pontja szerinti, M1) Műszaki- szakmai alkalmasságról – *KKD 4. sz. melléklet 5. sz. minta;*
* Ajánlattételi felhívás 24. a) pontjában előírt dokumentum – *aláírási címpéldány*;
* Ajánlattételi felhívás 24. b) pontjában előírt dokumentum *(változásbejegyzési kérelem) – adott esetben;*
* Ajánlattételi felhívás 25. c) pontjában előírt nyilatkozat (*átláthatósági nyilatkozat) – KKD 4. sz. melléklet 6. sz. minta;*
* A Kbt. 66.§ (2) bekezdés szerinti nyilatkozat - *KKD 4. sz. melléklet 7. sz. minta*
* Ajánlattételi felhívás 24. d) pontjában előírt 1-22. nyilatkozat – *KKD 4. sz. melléklet 8. sz. minta;*

**Jelen KKD mellékletei:**

1. sz. melléklet: Felolvasólap, 1 lap
2. sz. melléklet: Műszaki követelmények, 20 lap

3. sz. melléklet: Vállalkozási szerződés tervezet, 10 lap

4. sz. melléklet: Nyilatkozat minták, 11 lap

Budapest, 2016. december

|  |  |
| --- | --- |
|  |  |
|  | **Fodor Péter dandártábornok** |
|  | főigazgató |

Készült: 1 példányban

Egy példány: 9 lap

Ügyintéző (tel.): Bartha Richárd őrnagy (27-657)

Kapják: 1. sz. pld: Irattár